የክልሉ የኅብረተሰብ ጤና ኢንስቲትዩት ኮሮናን ለመከላከል ምን ያህል ዝግጁ ነው?
ሕር ዳር፡ መጋቢት 04/2012 ዓ.ም (አብመድ) የኮሮና ቫይረስ ተከስቶባቸው ከነበሩ ሀገራት ወደ አማራ ክልል የገቡ 24 ግለሰቦች ክትትል እየተደረገላቸው መሆኑን የኅብረተሰብ ጤና ኢንስቲትዩት አስታወቀ፡፡የኢንስቲትዩቱ የቅድመ ማስጠንቀቂያ ባለሙያ አቶ አሞኘ በላይ ለአብመድ እንዳስታወቁት በሽታው ተከስቶ ጉዳት ከማድረሱ በፊት መከላከል የሚቻልባቸው ሁኔታዎች እንዲፈጠሩ እየተደረገ ነው፡፡ ለቫይረሱ ሥርጭት አጋላጭ አካባቢዎችን ለይቶ የመከታተል፣ የቅኝትና የአሰሳ ሥራዎች እየተከናወኑ እንደሆነም ተናግረዋል፡፡በክልሉ በሚገኙ አራት የአውሮፕላን ማረፊያዎች፣ በቱሪስት መዳረሻዎችና በትልልቅ የልማት ፕሮጀክቶች የሙቀት ልኬታ ለማድረግ የሚያስችሉ ዝግጅቶች እየተከናወኑ መሆኑን ባለሙያው አሳውቀዋል፡፡